ISANDA LAUAS
Tere tulemast saatesse "Isanda lauas".
On selline huvitav tunne iga uue külalisega.
Ei tea ju, kuidas Püha Vaim meid selle poole tunni sees juhib.
Aga selles ongi asja mõte. Tere tulemast, Pekka Ruutinen!
Tänan! Eesõigus on olla siin!
Eks saame näha, kuidas Püha Vaim meid poole tunni jooksul juhib.
Sa elad praegu Salos, aga sa pole seal sündinud?
Ei ole. Ma olen sündinud Kuhmos. - Millisesse perekonda sa sündisid?
Tavaline töölispere. 9 last, olen vanuselt viies.
Milline kodu sul oli? Kas ema või isa olid usklikud?
Vanemad ei olnud usklikud.
Aga siiski said pühapäevakooli ja õppisid alguses tundma Jumala Sõna.
Jah. Seal pühapäevakoolis minusse külvati Sõna.
Algus oli hea, aga see siiski ununes.
Jah, see ununes nooruse ajal.
Millist elu sa elasid enne seda, kui teeristil Jeesus tuli sind kohtama
ja mis selle aja sees juhtus?
See oli selline noore mehe elu, kus oli ka palju alkoholi.
Elasin igati halba elu.
Aga mingeid suuri patte ei teinud?
Ei teinud suuri patte.
Aga midagi väikest ikkagi juhtus, mille eest pidid kinni istuma.
Jah.
Kannatasid natukest aega selle eest, mida sa olid teinud.
Oli jah nii.
Mis siis juhtus? Sa olid vist siis 30-aastane?
Jah, 30. - Kuidas sind tabas muutus?
Meie sööklas käis evangeeliumi kuulutaja iga nädala neljapäeval.
Minu korter oli söökla vastas. Ja ma juhtusin kuulma head sõnumit.
Seal polnud peale minu ja hoidjate kedagi teist kuulamas.
Aga see sõna puudutas mind.
Räägiti Luuka evangeeliumist ja pisarad voolasid silmadest,
aga tol hetkel veel ei tulnud otsust ega elu muutust.
See juhtus alles järgmisel ööl.
Mainisid, et olid üksi seal. Kuidas sa julgesid sinna minna?
Kas oli normaalne, et seal oli vähe kuulajaid?
Oli jah normaalne.
Sa ei pääsenud sealt ka põgenema.
Ei saanud jah põgeneda. See oli murdev ja liigutav koosolek.
Kas Jumal oli sind eelnevalt selleks ette valmistanud?
Jah oli. 2 aastat enne juhtumit ilmutati mulle kord enne jõule.
Mulle öeldi: "Pekka, sinu elu saab muutuma."
Sul juhtus juba järgmisel ööl midagi?
Mind äratati kella 2-3 ajal. Mind äratas üles ingel.
Ta koputas mu õlale ja ma ärkasin üles.
See polnud midagi hirmsat, vaid armastust täis õhkkond ja ligiolu.
Siis mul tuli meelde see juhtum sööklas.
Mõtlesin, et ma proovin, kas Jeesus on olemas.
Kas ta armastab mind ja kas ta annab mulle uue elu,
nagu seal päeval räägiti.
Põlvitasin ja ütlesin:
Jeesus Kristus, kui sa oled olemas,
kui sa armastad mind ja tahad mulle anda uue elu,
siis tule minu südamesse, minu ellu!
Ma tahan oma elu sulle anda ilma tingimusteta.
Muutus toimus üheainsa ööpäeva jooksul.
Räägi, millised tunded sind valdasid kogu selle protsessi ajal?
Ma kogesin tugevat armastust, kui olin Jeesuse palunud oma ellu.
Jumala Püha Vaim langes minu peale
ja ma kogesin, et süüdiolek ja ahastus võeti ära.
Ma hakkasin siis nutma. Mul oli väga hea olla.
Seal ma olin mingi aja sõnatu ja õnnelik ning siis jäin magama.
Hommikul ärkasin normaalsel ajal.
Söökla järjekorras ma mõtlesin, et midagi on juhtunud.
Ma tundsin end seal võõrana.
Seal oli õudne, minu koht ei olnud enam seal.
Läks kaks nädalat, enne kui ma minema sain.
Siis ma palvetasin.
Ma teadsin, et olin saanud usklikuks ja elus oli toimunud muutus.
Palvetasin: Jumal, nüüd kui ma olen sinu oma,
siis palun saada mind Lohja-suurusesse linna,
kus ei ela ainsatki tuttavat.
Sa siis enne elasid Lohjal? - Elasin jah.
Kaks nädalat enne vabanemist, kui istusid veel kinni,
kas rääkisid kellelegi juhtunust? - Jah rääkisin.
Ma rääkisin kõigile vangidele seal. Ka valvuritele.
Kas keegi võttis sõnumi vastu?
Jah, seal toimus muutusi nii mitmegi vangi elus.
Ja ka valvurite elus.
Sa pääsesid külvama Jumala seemet otse värskena!
Jah, ma olin nii õnnelik ja rõõmus.
Tahtsid ära pääseda oma vanast linnast, kus olid vanad sõbrad
ja läksid siis Salosse, veidi lääne poole.
Just Helsingi poolt vaadates 50-60 km läände.
Ja kui sa läksid uude linna, sul polnud seal midagi.
Kuidas sa end seal sisse seadsid?
Mul oli seal organiseeritud tugirühm, kes mind vastu võttis.
Sealt sain ma esimese korteri ja siis läksin kohe tööle.
Elu hakkaski minema õiges suunas.
Siis leidsin naise ja me abiellusime.
Olen nüüd olnud 24 aastat abielus.
Sa hakkasid tööle kuskil firmas?
Jah. See oli puusepa firma.
Seal olin aasta ja seejärel läksin plastikufirmasse tööle.
Siiamaani olen selles firmas.
Kui olid usklikuna seal, vaatasid kõike teise pilguga kui teised.
Kuidas sa tundsid end selles firmas?
Ma tundsin end väga üksildase ja teistsugusena.
Ma teadsin, et olen seal ainuke usklik inimene.
Kas pole hämmastav mõelda: Soomet peetakse kristlikuks riigiks!
On küll. See on tõesti üllatav.
Aga sina tundsid kristlaseks saanuna, et oled kohe teistsugune.
Jah. Nagu täitsa kuskilt teiselt planeedilt. See on sulatõsi.
Sa avastasid ka selle, et pole ükskõik, mida räägime.
Ei. See keel oli jäme ja ropp.
Mul oli töökaaslane, kes iga hommik tervitas juhatajat sõnadega:
"Lase end maha!" Seda oli kuulda mööda minnes.
Läks mõni aasta mööda ja juhataja lasigi maha enda ja oma pere.
See oli väga kohutav.
Ise olin samal ajal minemas Sotkamosse oma vanaema matustele
ja ajalehest lugesin, et ettevõtja lasi maha enda ja oma pere.
Telefoni teel sain teada, et see oli minu tööandja.
See oli kohutav olukord.
Mis arvad, kui see tööline juhatajat selliste sõnadega tervitas,
milline jõud oli nende sõnade taga?
Sellel oli tohutu jõud.
Sõnad jäid juhataja südamesse ja meelde.
See jäi, kuna igal hommikul ta kuulis sama tervitust.
See torkis mu südant. See oli nagu mõõgapiste.
Sa rääkisid, et su vanemad polnud usklikud.
Millist võitlust sa pidasid oma ema eest?
Mul tekkis mure ema, õe ja venna pärast.
Hakkasin palvetama väga tugevasti.
Ja juhtuski nii, et enne kui ema lahkus igavikku,
sain teda Lohja haiglas juhtida Jeesuse juurde. Ta oli 73-aastane.
Temaga läks nii kaua aega, enne kui ta sai päästetud.
Seda oli nii vägev näha, kui ta kortsud läksid sirgeks,
silmad läksid särama ja pisarad voolasid põskedele,
kui uus elu tuli temasse.
Sa nägid konkreetselt, kui su ema sündis uuesti?
Jah, nägin.
See on võimas ime ja seda ma olen näinud ka mitme teise puhul.
See on suurim ime,
kui inimene saab päästetud ja sünnib uuesti.
Piibel ütleb, et me ei saa midagi, kui meile ei anta ülevalt.
Ongi nii, et me ei saa midagi. - See on Jumala kingitus.
Piiblis räägitakse, et igale asjale on määratud oma aeg.
Miks pidi sinu ema olema üle 70 aasta eemal,
enne kui Jumal teda puudutas?
Jumal nende aastate jooksul kutsus teda mitu korda ja puudutas teda.
Tema õde ning vanemad palvetasid. Lõpuks ka mina palvetasin tema eest.
Aga tema keeldus Jumala armust.
Mina tegin Jumalaga lepingu ja Matteuse 18 on kirjutatud,
et mida maa peal omavahel kokku lepitakse, sellele Jumal vastab.
Mina tegin lepingu ja ütlesin Jumalale,
et ema, õde, vend ei tohi siit ilmast lahkuda enne kui nad on päästetud.
Ja keegi neist pole meie hulgast lahkunud ilma Jeesuseta!
Kas räägiksid nüüd üldisemalt eestpalve ja sõnade väest?
Eestpalvel on tohutu jõud.
Arvan, et ilma eestpalveteta inimesed ei jõua patutunnetuseni.
Jumal ei tõmba neid, kui pole eestpalvetajaid.
Kuna inimene on nii läbinisti patune ja pimeduses,
siis ta ei taha tulla Jumala juurde.
Jumal tuleb inimese juurde ja võtab temaga ühendust.
Tänapäeval, kui mitmed põlvkonnad Jumala Sõna ei austa ega kuula,
siis kuhu on jäänud tänapäeval Soome eestpalvetajad?
Ütleme nii, et me oleme viimane eestpalvetav sugupõlv, kes elab siin.
On väga tõenäoline, et kui meie koguduse aeg lõpeb,
siis eestpalvetajaid enam ei ole.
See tekitab külma higi! - Just, tekitabki.
Kuidas su elu kulges, kui firmajuht vahetus ja teine tuli asemele?
Praegu on see pürokontsern ja Reino Uusitalu on omanik.
Firma on kindlal alusel ja sel läheb hästi.
See on kodumaine firma ja austab kodumaist tööd.
Töökohad on säilinud ja saame hästi hakkama.
Kui sa elasid Salos, seal oli majanduslik heaolu Nokia edu kõrval.
Nüüd on kõik kokku kukkunud. Kuidas sina usklikuna seda näed?
Ma näen seda Jumala võimalusena.
Mitmed inimesed on hakanud huvituma vaimulikest ja taevastest asjadest.
Varsinais-Suomes algatatati kampaania "Võimalus muutuseks"
Üritusi korraldatakse turgudel, igal laupäeval on tee- ja kohvilauad,
jagatakse evangeeliumi sõnumit.
Kogu aeg tuleb inimesi juurde ja nad on huvitatud nendest asjadest.
Kas kogudusse on inimesi juurde tulnud või mis Salos toimub?
Jah, igasse kogudusse on tulnud uusi inimesi.
Paljud on alfakursustel Hallikko koguduses.
Seal on uusi inimesi, kes igatsevad Jeesuse järele.
Ja ma usun, et nad leiavad Tema.
Mis sa arvad, kas võib olla ka nii,
et Jumal nende majanduslanguste kaudu tõmbab inimesi enda poole?
Jah. Nii see läheb.
Mida pingelisemaks olukord läheb, seda paremad võimalused Jumalal on.
Nii kaua, kui inimene on iseseisev ja kõik läheb hästi,
siis inimene ei igatse Jumala järele.
Ta loodab oma edule ja heaolule.
Vaadakem Euroopat, kellel on läinud hästi ja
Rootsit ja teisi maid, mis on nn "paganamaad" selles mõttes.
Siis elatustase on ära röövinud vajaduse tulla usule.
Jah, ma näen ka seda asja niimoodi.
Sa oled siiski töö kõrvalt olnud vaba evangelist.
Mis tõi sind vaba evangelisti tööle oma põhitöö kõrvalt?
See juhtus kohe, kui tulin usule.
Kui Jumal oli mind kutsunud evangelistiks,
kogesin kohe, et pean kuulutama ja võitma hingi Jeesusele.
Kuidas on on sinu igapäevase Sõna lugemisega?
Mida sa tahaksid esile tuua?
Ma armastan väga Piiblit ja Jumala Sõna. Ma loen seda rohkesti.
Ma olen Piibli üle 30 korra läbi lugenud.
Osalesin kuu alguses adventistide korraldatud Piibli maratonil.
Seal loeti rahvale Piiblit ette.
Loeti 4 päeva ja meid oli seal 93 lugejat.
See ühendas rahvast
ja juurde tuli palju inimesi, kes varem polnud lugenud ega uurinud Piiblit.
See oli eriti õnnistusterohke koosolek ja soovin,
et need toimuksid üle kogu Soome.
Sõnas on vägi!
Jah. Sõnas on vägi!
Sellel on tõe vägi, meile kättesaadav absoluutne tõde.
Sa ütlesid ka, et Piiblist leidub vägi tervenemiseks.
Jah. Ma olen palvetanud haigete eest ja haiged on saanud terveks.
Tuleb endale iga päev tunnistada seda Jumala Sõna tõde.
Haiglates ütlen inimestele:
Nüüd sa oled vastu võtnud tervenemise,
tunnista iga päev seda, et Jeesuse vermete läbi oled terve.
Jumala Sõnal on suur vägi, kui me kõva häälega ise tunnistame.
Me oleme palju rääkinud Piiblist kui Jumala Sõnast
selle tähtsusest ja selle kuulmisest.
Kas Sõna puudumine on üks põhjuseid, miks kirikud jäävad tühjaks?
On ja see on suur põhjus.
Suur taganemine toimus 1992, siis kui kiideti heaks uus 92-tõlge.
See on vähendanud Piibli lugemist mitme inimese elus ja
koguduse koosolekutel on inimestel vähe Piibleid ja märkmikke kaasas.
See on murettekitav.
Aga seepärast tuleb Sõna esile tõsta, rõhutada Piibli autoriteeti.
Nagu öeldakse, uus tõlge on moonutatud.
Jah, ma olen sama meelt.
Siis kaob ka õnnistus, aga välismaal on ka selliseid tõlkeid,
kust on ära võetud mitmeid kohti, et ei tekiks enam patutunnetust.
Jah. Inimene teeb seda ja ta teeb suure kuriteo.
Piibli lõpust võib lugeda, mis juhtub inimesega,
kes midagi lisab Sõnale juurde või võtab sealt ära.
See on hirmuäratav koht.
Jumala plaan oli sind saata evangeeliumi kuulutamise teele,
kui sul juhtus väike õnnetus.
Jah. Mul on kätes valud.
Need ei parane ja ma ei saa enam teha seda praegust tööd.
Mõni aasta tagasi kukkumine põhjustas mulle ajuinfarkti.
See on mõjutanud ka minu mälu.
Ei saa enam uut asja sisendada nagu enne.
Siiski sa loed evangeeliumi ja kuulutad!
Jah, see jääb. Evangeeliumi sõnum on kirgas.
See on mälus ja see on suur rikkus, et ma olen palju Piiblit lugenud.
Kutsun üles inimesi palju lugema Piiblit ja seda pähe õppima.
Võib olla mingil hetkel meil polegi enam Piiblit ja meil läheb vaja mälu,
kus on tallel see, mida me oleme lugenud.
Täpselt nii! Ja Jeesus ütles, et te eksite, kui te ei tunne Piiblit.
Seepärast me usklikud peame tundma neid kirjakohti.
Ja siis ei saa keegi meid eksitada, kui tunneme kirjakohti, mis on Piiblis.
Kas on sul ka mingi näide tuua oma evangelisti tööst,
kus sa oled näinud Jumala kätt tegutsemas?
On mitugi näidet. Ühel laupäeval ma läksin Salos jalgrattaga sõitma
ja Püha Vaim juhtis imeliselt.
Ma olin minemas poodi ja Püha Vaim juhatas seekord teist teed pidi.
Mina läksingi ja seal oli tee ääres auto pargitud.
Aken tehti lahti, käsi kutsus mind ja ma läksin sinna akna juurde.
Mees ütles, et tule autosse!
Istusin siis autosse ja tal oli kindalaekas püstol.
Ta oli sõitnud Kiikalast sinna ja oli otsustanud,
et ta laseb maha oma naise, ämma ja iseenda.
Aga ta palvetas tee peal, et kui Jumal on olemas, Ta saadaks kellegi.
"Saada keegi, kes on Salos!"
Ja Ta saatis mind! Me palvetasime koos selle mehega ja ta tuli usule.
Ta murdus sealsamas ja see olukord rauges.
See mees on tänagi usus.
See lisas tugevust ka sulle! - Just.
Sa olid selles olukorras Jumala käepikendusena!
Jah. Ja teine juhtum oli ka laupäeval, kui olin teel poodi.
Püha Vaim rääkis mulle, et läheksin Anttila kohvikusse istuma.
"Seal on üks inimene, kes vajab sind."
Ma läksingi, kohvik oli inimesi täis ja ühes lauas oli üks koht.
Seal istus vana naine. Ta sõi salatit.
Ma võtsin kohvi ja istusin temaga. Mõtlesin, kuidas ma hakkan rääkima.
Mul polnudki vaja, vaid tema hakkas rääkima.
Ta rääkis, et teda on 28 korda opereeritud!
Ja tal oli rinnavähk.
Tema mees oli surnud ja ta rääkis mulle kogu oma eluloo.
Niiviisi võõrale inimesele.
Siis mina sain temale rääkida peale seda, kes mina olen.
Leppisime kokku kahe nädala pärast aja vähihaiglas.
See naine tuli usule ja sai terveks!
Aamen! Sinagi oled näinud neid tervenemisi kümneid ja kümneid.
Tänapäeval nn "ametlik Soome" ja teadusemaailm ütlevad,
et pole veel suudetud tõestada mitte ühtki tervenemist,
mis on toimunud Jumala väe abil.
Kuidas suudab meedia varjata Jumala tegusid?
See on hämmastav.
Tänagi tuleb kümneid tuhandeid inimesi usule, sünnivad uuesti.
Tuhanded tervenevad eri haigustest.
Jumal tegutseb kogu aeg ja teeb arvukalt imesid.
Meie keskel on elav Jumal.
Nüüd räägi, mis Jumal sinu südamele on andnud!
Vaataja, kes sa oled teleekraani ees
ja oled mõelnud nendest asjadest, siis tee täna see otsus!
Võta Jeesus Kristus oma elu Isandaks ja Vabastajaks!
Sa saad hea ja igavese elu!
Sinult kaovad surma ja tuleviku kartused.
Saad tuleviku ja lootuse!
Jeesus on surnud sinu eest.
Ta kutsub sind koguduse inimeste kaudu enda juurde.
Ära maga seda võimalust maha! Nüüd on sinu aeg!
Seda ma tahangi sulle rääkida.
Aitäh, et me oleme saanud siin käia läbi sinu elu
ja neid käänakuid, mis sinu elus on olnud.
Jumala imesid, mida sa oled saanud näha ja jagada.
Oled mõjutanud Jumala tahte sündimist Salos ja ka mujal.
Jumal andku sulle eesolevateks aastakümneteks väelisi olukordi,
kus Jumal saab sind kasutada ja võid avada neid sõlmi,
mis hingevaenlane on inimestele teele asetanud. Õnnistusi sulle!
Aitäh ka sinule!
Tõlge: Raul Jürimaa